Legal Document

Category: 4

Text:
102. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ.ΔΥ13α /οικ.39832 της 4-9 Δεκ.1997 (ΦΕΚ Β 1088) Ιεράρχηση κριτηρίων κρίσης και συγκριτικής αξιολόγησης υποψηφίων για θέσεις του κλάδου γιατρών Ε.Σ.Υ. ΄Εχοντας υπόψη: 1.  Τις διατάξεις του άρθρ.37 του Νόμ.2519/97. 2. Τη γνώμη του Κεντρικού Συμβουλίου Υγείας, όπως διατυπώνεται στην 136/3.12.97 απόφαση της Ολομελείας του ΚΕ.Σ.Υ. 3. Το γεγονός ότι, από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: ΄Αρθρ.1.-1.Τα κριτήρια κρίσης και συγκριτικής αξιολόγησης των υποψηφίων για θέσεις του κλάδου γιατρών, που ορίζονται με τις διατάξεις του άρθρ.37 του Νόμ.2519/97, καθώς και τα στοιχεία που περιλαμβάνονται στην έννοια των κριτηρίων αυτών, κατατάσσονται και αξιολογούνται σύμφωνα με τα όσα ορίζονται στην απόφαση αυτή. Σελ. 96,736 Τεύχος 1306 Σελ. 108 2. Η συγκριτική αξιολόγηση των υποψηφίων για κατάληψη θέσης Επιμελητή Α ΄και Διευθυντή γίνεται με κριτήριο την προϋπηρεσία την κλινική εμπειρία, το επιστημονικό έργο, την εκπαίδευση και μετεκπαίδευση, την εν γένει ανταπόκριση του κρινόμενου στις επιταγές του ιατρικού λειτουργήματος και, επικουρικά την προσωπική συνέντευξη ενώπιον του Συμβουλίου. Επίσης, λαμβάνεται υπόψη και η τήρηση των υποχρεώσεών του κατά τις εφημερίες. Ιδιαίτερα λαμβάνονται υπόψη οι εκθέσεις αξιολόγησης του έργου των γιατρών. 3. Η συγκριτική αξιολόγηση των υποψηφίων για κατάληψη θέσης Επιμελητή Β ΄και Επιμελητή Γ΄Οδοντιάτρου, γίνεται με κριτήριο την εμπειρία, το επιστημονικό έργο, την εκπαίδευση και μετεκπαίδευση, την τυχόν προηγούμενη θητεία στον κλάδο γιατρών Ε.Σ.Υ. και τις ετήσιες εκθέσεις αξιολόγησης κατ’ αυτήν, καθώς και επικουρικά την προσωπική συνέντευξη του κρινόμενου ενώπιον του Συμβουλίου. Καθιερώνεται η αξιολόγηση ως μέθοδος κρίσης και επιβάλλεται αιτιολογημένη άποψη για κάθε κρινόμενο σε όλα τα κριτήρια. ΚΕΦΑΛΑΙΟ Α ΄Αρθρ.2.- Τα κριτήρια ιεραρχούνται για τις θέσεις Επιμελητών Α ΄και Διευθυντών κλάδου γιατρών Ε.Σ.Υ., ως εξής: 1. Κλινική εμπειρία 35% 2. Επιστημονικό έργο 20% 3. Εκπαιδευτικό έργο 20% (15% ως εκπαιδευόμενος 5% ως εκπαιδευτής). 4. Προϋπηρεσία 15% 5. Ανταπόκριση στο ιατρικό λειτούργημα 10% Οι κρινόμενοι βαθμολογούνται στα κριτήρια με βαθμούς από 1 έως 10. ΄Οποιος βαθμολογείται με 10 λαμβάνει μετά από αναγωγή το 40 στα 100, το 20 στα 100 κ.λπ. Τα ποσοστά αυτά είναι το ανώτατο όριο, που μπορεί να συγκεντρώσει ο υποψήφιος σε κάθε αντίστοιχη ενότητα κριτηρίων. Άρθρ.3.- Τα προσόντα κάθε υποψηφίου, που αντιστοιχούν στην καθεμιά από τις παραπάνω πέντε ενότητες κριτηρίων, αξιολογούνται ως εξής: 1. Κλινική εμπειρία. α) Η βαρύτητα, το εύρος και η ποιότητα των ιατρικών πράξεων, που πραγματοποίησε τόσο το τμήμα και ο υποψήφιος γιατρός και αξιολογείται κυρίως κατά τη τελευταία πενταετία. Για την αξιολόγηση κατατίθεται έκθεση πεπραγμένων, αντιστοίχου χρόνου με εκείνου που αναφέρει ο κρινόμενος, των τμημάτων, εργαστηρίων ή μονάδων στα οποία  υπηρετούσε. Στην ίδια έκθεση να αναφέρεται και η θέση του(των) νοσοκομείου (ων) στο σύστημα εφημερίας της Υγειονομικής Περιφέρειας που ανήκει. Οι εκθέσεις αυτές υπογράφονται και από το Δ/ντή της Ιατρικής υπηρεσίας. 34.ΑΑ.α.99α-102 Ε.Σ.Υ.-Γενικές Διατάξεις β) Πιστοποιητικό του Δ/ντή του Τμήματος που θα υπογράφεται και  από τον Προϊστάμενο ή τον Τομεάρχη της Ιατρικής υπηρεσίας στο οποίο θα αναγράφεται λεπτομερώς και συγκεκριμένα το έργο του υποψηφίου κλινικό ή εργαστηριακό, τυχόν ερευνητικό ή εκπαιδευτικό έργο στη κλινική, καθώς και η γενικότερη παρουσία του μέσα στη κλινική. Εάν ο υποψήφιος για θέση Δ/ντή έχει υπηρετήσει σε άλλη ομοιόβαθμη θέση του Ε.Σ.Υ., το πιστοποιητικό αυτό εκδίδεται από τον Τομεάρχη του νοσοκομείου που υπηρετούσε και προσυπογράφεται από τον Δ/ντή της Ιατρικής υπηρεσίας, εφ’ όσον υπάρχει και τον Πρόεδρο του Δ.Σ., άλλως σε περίπτωση διαφωνίας διατυπώνουν επί του πιστοποιητικού την διαφορετική άποψή τους. Το προαναφερόμενο πιστοποιητικό αφορά την διαφορετική άποψή τους. Το προαναφερόμενο πιστοποιητικό αφορά μόνο στο χρονικό διάστημα που δεν υπάρχουν εκθέσεις αξιολόγησης. γ) Οι εκθέσεις αξιολόγησης του Δ/ντή  τμήματος και τομέα, όπως προβλέπει ο Νόμ.2519/97, μετά τη πρώτη εφαρμογή τους. δ) Η εργασία μετά την λήψη της ειδικότητας σε Κέντρα του Εξωτερικού (Νοσοκομεία, Ερευνητικά Κέντρα κ.λπ.), εφόσον ο κρινόμενος υπηρέτησε σ’ αυτά ως έμμισθος ή ως υπότροφος επισήμων προγραμμάτων κρατικών φορέων ή κοινωφελούς χαρακτήρα ιδρυμάτων. ε) Η ειδική εμπειρία ή η  εξάσκηση σε ειδικευμένα Κέντρα ή ειδικά Νοσοκομεία. Το στοιχείο αυτό εκτιμάται ιδιαίτερα αν πρόκειται για υποψηφίους σε θέσεις Ειδικών Νοσοκομείων (παιδιατρικών, αντικαρκινικών, λοιμωδών νόσων, κ.λπ.). Το στοιχείο αυτό εκτιμάται επίσης ιδιαίτερα και κατά πρώτον έναντι των άλλων στοιχείων, όταν πρόκειται για επιλογή υποψηφίων που θα πλαισιώσουν ειδικά Διαγνωστικά ή Θεραπευτικά τμήματα Γενικών Νοσοκομείων, που η ιδιαιτερότητα του νοσηλευτικού έργου που παρέχουν απαιτεί αντίστοιχη εμπειρία και εξάσκηση (π.χ. μονάδες αναπνευστικής ανεπάρκειας κ.λπ.). Για την ιδιαιτερότητα των τμημάτων αυτών, εισηγείται στο Συμβούλιο, ο Πρόεδρος του Διοικητικού Συμβουλίου του αντιστοίχου Νοσοκομείου ή ο αντιπρόεδρος που τον αναπληρώνει, βάσει σχετικής απόφασης του Δ.Σ. Εάν πρόκειται για επιλογή υποψηφίων, που θα κατέχουν θέσεις κορυφής σε κάθε ειδικότητα (π.χ. Διευθυντών ή Επιμελητών Α ΄,που θα είναι προϊστάμενοι τμημάτων, όταν δεν προβλέπεται αντίστοιχη θέση Δ/ντή, ή μοναδικών στην ειδικότητά τους, δηλαδή όταν προβλέπεται μόνο μία θέση στη συγκεκριμένη ειδικότητα), συνεκτιμάται και αξιολογείται η εμπειρία και η αποδεδειγμένη ικανότητα του υποψηφίου σε θέματα ανάπτυξης, οργάνωσης και λειτουργίας κλινικών μονάδων, εργαστηρίων, εξωτερικών ιατρείων, τμημάτων εφημερίας, οι δείκτες νοσηλείας του Τμήματος. Αν πρόκειται για θέσεις, που με την απόφαση προκήρυξής τους προβλέπεται ότι μπορούν να τις διεκδικήσουν γιατροί διαφόρων ειδικοτήτων, υπερέχουν γιατροί ειδικοτήτων, των οποίων το γνωστικό αντικείμενο είναι αντίστοιχο με το παρεχόμενο από το τμήμα ιατρικό έργο. Οι ειδικότητες προσδιορίζονται με την απόφαση σύστασης των θέσεων. Η υπεροχή αυτή δεν ισχύει αν ο υποψήφιος με τη διαφορετική ειδικότητα έχει προϋπηρεσία σε μονάδα αντίστοιχης ειδικότητας της θέσης για την οποία κρίνεται, για χρόνο 5 ετών. 2. Επιστημονικό έργο. α) Διδακτορική διατριβή που έχει εγκριθεί ή έχει περάσει με επιτυχία τη διαδικασία παραδοχής, η κατοχή της οποίας αξιολογείται ιδιαιτέρως. β) Επιστημονικές εργασίες που έχουν CITATION INDEX  και έχουν δημοσιευθεί σε αξιολογημένα περιοδικά. - Τα περιοδικά που έχουν δημοσιευθεί. - Αν  είναι συναφείς με την ειδικότητα. - Αν είναι ατομικές. - Αν είναι ομαδικές, σε ποια σειρά είναι ο υποψήφιος.  - Η χρονολογία δημοσίευσης, με βαρύτητα σ’ αυτές που δημοσιεύθηκαν στην τελευταία πενταετία. Εργασίες υπό δημοσίευση δε λαμβάνονται υπόψη, εκτός κι αν συνοδεύονται από βεβαίωση του εκδότη του περιοδικού ότι η εργασία έχει γίνει δεκτή για δημοσίευση. - Συμμετοχή σε εκπόνηση επιστημονικών εργασιών που έχουν δημοσιευθεί σε αναγνωρισμένα και ειδικά επιστημονικά περιοδικά που προσδιορίζονται με την προβλεπόμενη από τις διατάξεις της παρ.4 του άρθρ.27 του Νόμ.1397/1983 απόφαση του Υπουργού Υγείας και Πρόνοιας. Θα αξιολογείται ιδιαίτερα εάν οι εργασίες του υποψηφίου αναφέρονται σε διεθνή Βιβλιογραφία. - Ανακοινώσεις και με βαρύτητα στη τελευταία πενταετία οι οποίες αξιολογούνται σε σχέση και με το διεθνές-Πανελλήνιο ή τοπικό επίπεδο των συνεδρίων στα οποία παρουσιάσθηκαν. γ) Συγγραφή βιβλίων μονογραφιών κ.λπ. - Συμμετοχή σε συγγραφή επιστημονικών βιβλίων, ή σε άλλες επιστημονικές εκδηλώσεις , όπως συμπόσια, εισηγήσεις και στρογγυλά τραπέζια, καθώς και κάθε άλλη σχετική δραστηριότης που αποδεικνύεται από επίσημα στοιχεία. δ) Ερευνητικά προγράμματα. Αξιολογούνται κατά προτεραιότητα τα εγκεκριμένα και χρηματοδοτούμενα από επίσημους φορείς και εκείνα των οποίων τα αποτελέσματα έχουν δημοσιευθεί. 3. Εκπαιδευτικό έργο. Η εκπαιδευτική δραστηριότητα διακρίνεται σε δραστηριότητα του υποψηφίου, ως εκπαιδευομένου και σε δραστηριότητά του ως εκπαιδευτή και  η αξιολόγηση γίνεται ξεχωριστά για κάθε περίπτωση ως εξής: α) Η εκπαιδευτική δραστηριότητα του υποψηφίου ως εκπαιδευομένου: Αξιολογείται: - Η μετεκπαίδευση μετά τη λήψη του πτυχίου σε εξειδικευμένα κέντρα της Ελλάδας ή του Εξωτερικού. (Μετά τη σελ.96,736) Σελ. 96,737 Τεύχος 1306 Σελ. 109 Ε.Σ.Υ.-Γενικές Διατάξεις 34.ΑΑ.α.102 - Η μετεκπαίδευση μετά την ειδικότητα κυρίως την τελευταία πενταετία και με έμφαση στις νέες εξελίξεις της ειδικότητας και στην ενσωμάτωση νέων τεχνολογιών. - Η ειδική μετεκπαίδευση σε σχέση με την ιδιαιτερότητα της θέσης που προκηρύχθηκε. - Τα μετεκπαιδευτικά σεμινάρια (ανάλογα του χρόνου, του εύρους και του κύρους του φορέα που τα διοργανώνει) και δη της τελευταίας πενταετίας. Η παρακολούθηση δειθνών σεμιναρίων εκπαιδευτικού χαρακτήρα. - Η παρακολούθηση ιατρικών συνεδρίων, με προτεραιότητα στα μεγάλα διεθνή και εθνικά, της ειδικότητας ( της Ελλάδας ή άλλων προηγμένων στην Ιατρική κρατών). Επίσης, η παρακολούθηση μετεκπαιδευτικών μαθημάτων και συμποσίων που οργανώθηκαν από επιστημονικούς φορείς ( Ιατρικούς Συλλόγους, Ιατρικές Εταιρείες κ.λπ.). - Επικουρικά το τίτλος άλλης ή άλλων ειδικοτήτων. - Η εκπαίδευση για τη λήψη ειδικότητας δεν λαμβάνεται υπόψη. β) Η εκπαιδευτική δραστηριότητα του υποψηφίου ως εκπαιδευτή: Αξιολογείται: - Η συμμετοχή σε εκπαιδευτικά προγράμματα ειδικευομένων γιατρών και ειδικευμένων. - Προπτυχιακή εκπαίδευση φοιτητών. - Εκπαίδευση άλλων επαγγελμάτων υγείας (πλην γιατρών και οδοντιάτρων). - Προγράμματα ενημέρωσης κοινού, αγωγής υγείας κ.λπ. 4. Προϋπηρεσία. Η προϋπηρεσία του υποψηφίου αξιολογείται ποσοτικά. Α. Για τις θέσεις Επιμελητών Α΄ και Διευθυντών, λαμβάνεται υπόψη η προϋπηρεσία. - Σε νοσοκομείο της Ελλάδας ή του Εξωτερικού σε έμμισθη θέση. Για κάθε συμπληρωμένο χρόνο πολλαπλασιάζεται με το συντελεστή 1. - Σε φορείς πρωτοβάθμιας φροντίδας υγείας. Για κάθε συμπληρωμένο χρόνο πολλαπλασιάζεται με συντελεστή 0,5. - Σε ιδιωτικό τομέα και ελεύθερο επάγγελμα. Για κάθε συμπληρωμένο χρόνο πολλαπλασιάζεται με συντελεστή 0,3. Ως προϋπηρεσία (εκτός του ελεύθερου επαγγέλματος) νοείται αυτή που έχει διανυθεί με εξαρτημένη υπαλληλική σχέση εργασίας. Για τους υποψηφίους που έχουν λιγότερο από ένα χρόνο και περισσότερο του εξαμήνου, αναγνωρίζεται πλασματικά ότι έχουν συμπληρώσει ένα χρόνο προϋπηρεσίας. Σε περίπτωση που ο υποψήφιος έχει παράλληλη προϋπηρεσία σε περισσότερες από μία των παραπάνω περιπτώσεων (π.χ. προϋπηρεσία σε Νοσοκομείο και στο ιδιωτικό επάγγελμα) αξιολογείται μόνο η προϋπηρεσία που έχει το μεγαλύτερο συντελεστή. 5. Ανταπόκριση στο ιατρικό λειτούργημα. Εκτιμάται: - Η συμβολή   των   υποψηφίων   στην   εύρυθμη  Σελ. 96,738 Τεύχος 1306 Σελ. 110 λειτουργία των τμημάτων εργαστηρίων ή μονάδων με σκοπό την παροχή βελτιωμένης φροντίδας υγείας. - Η ομαλή συνεργασία του υποψηφίου με τους συναδέλφους του και εάν πρόκειται για κατάληψη θέσης Επιμελητή Α΄ή Διευθυντή, η αποδεδειγμένη ικανότητά του σε θέματα οργάνωσης και διοίκησης μονάδων. - Η συνέπεια στην εκτέλεση της υπηρεσίας και των καθηκόντων και η ανταπόκρισή τους στα προγράμματα εφημεριών. - Αρνητικά λαμβάνονται υπόψη οι τυχόν τελεσίδικες καταδικαστικές αποφάσεις πειθαρχικών οργάνων και Ιατρικών Συλλόγων ή του Κεντρικού Πειθαρχικού Συμβουλίου κλάδου γιατρών Ε.Σ.Υ. Με βάση τα στοιχεία αυτά, οι εισηγητές αξιολογούν συγκριτικά τους υποψηφίους, κατά τα  οριζόμενα στην ΔΥ13α/οικ.37939/19.11.1997 απόφαση του Υπουργού Υγείας και Πρόνοιας και υποβάλλουν τις εισηγήσεις τους. Το Συμβούλιο, πριν καταλήξει σε τελική απόφαση, καλεί τους επικρατέστερους υποψηφίους σε προσωπική συνέντευξη. Οπωσδήποτε καλεί σε συνέντευξη τους υποψηφίους σε περίπτωση ισοδυναμίας της βαθμολογίας ή σε περίπτωση διαφοράς βαθμολόγησης μέχρι 3 μονάδες. Σε περίπτωση ισοδυναμίας της βαθμολόγησης, προτάσσεται ο υποψήφιος που έχει προϋπηρεσία στο Ε.Σ.Υ.. Στη περίπτωση που υπάρχει διαφορά στη βαθμολόγηση, μαζί με τα άλλα κριτήρια θα συνεκτιμώνται η εντοπιότητα και η συνυπηρέτηση. 34.ΑΑ.α.102 Ε.Σ.Υ.-Γενικές Διατάξεις ΚΕΦΑΛΑΙΟ Β Τα κριτήρια ιεραρχούνται για τις θέσεις Επιμελητών Β ΄ και Επιμελητών Γ΄ Οδοντιάτρων, κλάδου γιατρών Ε.Σ.Υ., ως εξής: 1. Εμπειρία 35% 2. Επιστημονικά έργο 25% 3. Εκπαιδευτικό έργο 25% 4. Προϋπηρεσία στο Ε.Σ.Υ. 15% ΄Ολες οι ενότητες βαθμολογούνται από 1 έως 10. ΄Οποιος βαθμολογείται με 10 λαμβάνει μετά από αναγωγή το 40 στα 100 κ.λπ. Τα ποσοστά αυτά είναι το ανώτατο όριο που μπορεί να συγκεντρώσει ο υποψήφιος σε κάθε αντίστοιχη ενότητα κριτηρίων. Τα  προσόντα κάθε υποψηφίου που αντιστοιχούν στη καθεμιά από τις παραπάνω τέσσερις ενότητες κριτηρίων, αξιολογούνται ως εξής: 1. Εμπειρία. Για  την αξιολόγηση στο κριτήριο αυτό λαμβάνεται υπόψη το εν γένει ιατρικό έργο του κρινομένου ως ειδικευόμενου, η εμπειρία του σε δευτεροβάθμια ή πρωτοβάθμια περίθαλψη, οι θέσεις και οι μονάδες στις οποίες έχει υπηρετήσει. Ιδιαίτερα εκτιμάται η προϋπηρεσία σε Κέντρα του εξωτερικού (Νοσοκομεία, Ερευνητικά κέντρα κ.λπ.), εφόσον ο κρινόμενος υπηρέτησες σ’ αυτά ως έμμισθος ή ως υπότροφος επισήμων προγραμμάτων κρατικών φορέων ή κοινωφελούς χαρακτήρα ιδρυμάτων. Επίσης, εκτιμάται η προϋπηρεσία σε εξειδικευμένα κέντρα και ειδικά νοσοκομεία. Οι παραπάνω προϋπηρεσίας πρέπει να προκύπτουν από επίσημα πιστοποιητικά. 2. Επιστημονικό έργο. Ισχύουν ότι και για τους Επιμελητές Α΄και Διευθυντές. 3.Εκπαιδευτικό έργο. Αξιολογείται η εκπαιδευτική δραστηριότητα του υποψηφίου εκπαιδευόμενου, όπως και για τις θέσει Επιμ. Α΄και  Δ/ντών. 4. Προϋπηρεσία στο Ε.Σ.Υ. Η Προϋπηρεσία των Επιμελητών Β΄και Γ΄ Οδοντιάτρων βαθμολογείται ποσοτικά από 1 έως 5 και ποιοτικά από 1 έως 5 με βάση: α) Πιστοποιητικό του Δ/ντή τουΤμήματος που θα υπογράφεται και από τον Προϊστάμενο ή τον Τομεάρχη της Ιατρικής Υπηρεσίας στα οποία θα αναγράφεται λεπτομερώς και συγκεκριμένα το έργο του υποψηφίου κλινική ή εργαστηριακό, τυχόν ερευνητικό ή εκπαιδευτικό έργο στην κλινική, καθώς και η γενικότερη παρουσία του μέσα στην κλινική. Το προαναφερόμενο πιστοποιητικό αφορά μόνο στο χρονικό διάστημα που δεν υπάρχουν εκθέσεις αξιολόγησης. β) Εκθέσεις αξιολόγησης του Δ/ντή Τμήματος και Τομέα, όπως προβλέπει ο Νόμ.2519/1997. Για την καταβολή αποζημίωσης στους γιατρούς του Ε.Σ.Υ λόγω εφημεριακής αποσχόλησης σύμφωνα με την με αριθ.2011443/1112/0022/1998 απόφ. Υπ.Υγ. Προν. και Οικον., βλέπε παρ.7 άρθρ.18 Νόμ.2592/17-18 Μαρτ.1998 (ΦΕΚ Α 57), τόμ. 2 Α  σελ. 384,90908.